

VLADA REPUBLIKE HRVATSKE

Zagreb, 13. srpnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo mora, prometa i infrastrukture |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o izmjenama Odluke o pokretanju postupka za sklapanje Sporazuma između Vlade Republike Hrvatske i Vlade Japana o zračnom prometu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 7. Zakona o sklapanju i izvršavanju međunarodnih ugovora (Narodne novine, broj 28/96), Vlada Republike Hrvatske je na sjednici održanoj ………………………… 2023. godine donijela

**ODLUKU**

**o izmjenama Odluke o pokretanju postupka za sklapanje**

**Sporazuma između Vlade Republike Hrvatske i Vlade Japana**

**o zračnom prometu**

I.

U Odluci o pokretanju postupka za sklapanje Sporazuma između Vlade Republike Hrvatske i Vlade Japana o zračnom prometu, KLASA: 022-03/18-11/37, URBROJ: 50301-27/12-18-2 od 10. svibnja 2018. godine točka VI. mijenja se i glasi:

„Sporazum iz točke I. ove Odluke potpisat će, u ime Vlade Republike Hrvatske, ministar vanjskih i europskih poslova.

U slučaju njegove spriječenosti, ovlašćuje se izvanredni i opunomoćeni veleposlanik Republike Hrvatske u Japanu da, u ime Vlade Republike Hrvatske, potpiše Sporazum iz točke I. ove Odluke.“

II.

Točka IX. briše se.

KLASA:

URBROJ:

Zagreb, 2023.

**PREDSJEDNIK**

mr. sc. Andrej Plenković

**OBRAZLOŽENJE**

**Odluke o izmjenama Odluke o sklapanju**

**Sporazuma**

**između Vlade Republike Hrvatske i Vlade Japana**

**o zračnom prometu**

S japanskom stranom je dogovoreno potpisivanje Sporazuma između Vlade Republike Hrvatske i Vlade Japana o zračnom prometu tijekom posjete ministra vanjskih i europskih poslova, dr. sc. Gordana Grlić Radmana, Japanu od 19. do 21. srpnja 2023. godine.

Temeljem tog dogovora potrebno je izmijeniti točku VI. Odluke o pokretanju postupka za sklapanje Sporazuma između Vlade Republike Hrvatske i Vlade Japana o zračnom prometu od 10. svibnja 2018. godine na način da se utvrdi da će ovaj Sporazum u ime Vlade Republike Hrvatske potpisati ministar vanjskih i europskih poslova, dr. sc. Gordan Grlić Radman.

Također, imajući u vidu da nije ugovorena privremena primjena ovog Sporazuma briše se i točka IX. prethodno navedene odluke.